Document ID: 32008R0038

KOMISIJAS REGULA (EK) Nr. 38/2008
(2008. gada 17. janvāris)
par rīsu ievešanas atļauju izsniegšanu saskaņā ar tarifa kvotām, kas ar Regulu (EK) Nr. 1529/2007 atvērtas 2008. gada janvāra apakšperiodam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
ņemot vērā Komisijas 2007. gada 21. decembra Regulu (EK) Nr. 1529/2007, ar ko atver Kopienas tarifa kvotas rīsiem, kuru izcelsme ir ĀKK valstīs, kas ir daļa no Cariforum reğiona, un aizjūras zemēs un teritorijās (AZT), un paredz šo kvotu pārvaldību (3), un jo īpaši tās 4. panta 1. punktu,
tā kā:
(1)
Ar Regulu (EK) Nr. 1529/2007 2008. gadam atvēra ikgadējo importa tarifa kvotu (kārtas numurs 09.4219) lobītu rīsu ekvivalentā izteiktām 187 000 tonnām rīsu, kuru izcelsme ir Cariforum reğiona valstis, importa tarifa kvotu (kārtas numurs 09.4189) lobītu rīsu ekvivalentā izteiktām 25 000 tonnām rīsu, kuru izcelsme ir Nīderlandes Antiļas un Aruba, un importa tarifa kvotu (kārtas numurs 09.4190) lobītu rīsu ekvivalentā izteiktām 10 000 tonnām rīsu, kuru izcelsme ir vismazāk attīstītās AZT.
(2)
Kvotām, kas paredzētas Regulas (EK) Nr. 1529/2007 1. panta 1. un 2. punktā, pirmais kvotas apakšperiods ir janvāris.
(3)
No paziņojuma, kas sniegts saskaņā ar Regulas (EK) Nr. 1529/2007 6. panta a) punktu, izriet, ka daudzumi lobītu rīsu ekvivalentā, kas norādīti pieteikumos, kuri saskaņā ar minētās regulas 2. panta 1. punktu iesniegti 2008. gada janvāra pirmo septiņu dienu laikā par kvotām ar kārtas numuru 09.4219, pārsniedz pieejamos daudzumus. Tāpēc ir jānosaka, par kādu apjomu izvešanas atļaujas var izdot, nosakot piešķīruma koeficientu, ko piemēro saskaņā ar attiecīgo kvotu prasītajiem daudzumiem.
(4)
Turklāt no minētā paziņojuma izriet, ka atbilstīgi Regulas (EK) Nr. 1529/2007 2. panta 1. punktam 2008. gada janvāra pirmo septiņu dienu laikā iesniegtajos pieteikumos par kvotām ar kārtas numuru 09.4189, 09.4190 norādītais daudzums lobītu rīsu ekvivalentā ir mazāks par pieejamo daudzumu.
(5)
Ir arī lietderīgi saskaņā ar Regulas (EK) Nr. 1529/2007 4. panta 1. punktu noteikt daudzumus, kas būs pieejami nākamajā kvotas apakšperiodā,
IR PIEŅĒMUSI ŠO REGULU.
1. pants
1. Izsniedzot rīsu ievešanas atļaujas atbilstoši pieteikumiem, kas 2008. gada janvāra pirmo septiņu dienu laikā iesniegti par Regulā (EK) Nr. 1529/2007 minēto kvotu ar kārtas numuru 09.4219, pieprasītajiem daudzumiem piemēro šīs regulas pielikumā noteiktos piešķīruma koeficientus.
2. Šīs regulas pielikumā ir noteikti daudzumi, kas saskaņā ar Regulā (EK) Nr. 1529/2007 paredzētajām kvotām, kuru kārtas numurs ir 09.4219, 09.4189 un 09.4190, ir pieejami nākamajam kvotas apakšperiodam.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 17. janvārī

Labels: 10
3
17
18